Yeni araşdırmada ABŞ-a qarşı terror təhlükəsinin mahiyyətcə dəyişdiyi göstərilir
Təhlükə Əl-Qaidə və digər terror qrupları ilə əlaqəsi olan amerikalılardan gəlir
Vaşinqtonda yerləşən İki partiya Siyasət Mərkəzinin açıqladığı hesabata görə, hücumların daha kiçik miqyasda və çox vaxt daxili mənbələrə əsaslanaraq həyata keçirilməsi nəzərdə tutulur Yeni araşdırmalar göstərir ki, 2001-ci il sentyabrın 11hücumlarından sonra ABŞ-a yönəlmiş terror təhlükələrinin xarakteri dəyişib. Hücumların daha kiçik miqyasda və çox vaxt daxili mənbələrə əsaslanaraq həyata keçirilməsi nəzərdə tutulur. Araşdırmanın nəticələri Vaşinqtonda yerləşən İki partiya Siyasət Mərkəzi tərəfindən açıqlanıb. 2001-ci il sentyabrın 11-i ABŞ-a hücum edənlərin hamısı ərəb idi. Onlar arasında bir nəfər ABŞ vətəndaşı yox idi. Doqquz il keçəndən sonra vəziyyət dəyişib. Vaşinqtonda İki partiya Siyasət Mərkəzinin araşdırmasında göstərilir ki, təhlükə Əl-Qaidə və digər terror qrupları ilə əlaqəsi olan amerikalılardan gəlir və Birləşmiş Ştatlar bunun qarşısını çətin ala bilir. Təhlükəsizlik məsələləri üzrə təhlilçi Stiven Flin araşdırmada iştirak edib. Buna misal olaraq Tayms Square meydanında qarşısı alınmış bomba hücumunu göstərmək olar. Buna terrorçuluqda ittiham edilmiş və xarici ölkədə təlim keçmiş pakistan mənşəli amerikalı cəhd göstərmişdi. Mərkəzin araşdırmasında keçən il ABŞ-da yaşayan 43 Amerika vətəndaşının terrorla əlaqəsi olacağı göstərilir. Terrorizm məsələləri üzrə mütəxəssis Brüs Hoffman. Araşdırmanın aparlmasına rəhbərlik etmiş Tomas Kean deyir ki, bu yaxınlarda Dünya Ticarət Mərkəzinin yaxınlığında islam mərkəzinin inşasına ictimai reaksiya və Floridada dini qrupun Quran nüsxələrinin yandırılacağına dair hədələri Əl-Qaidənin xeyrinədir. Araşdırmaya rəhbərlik etmiş daha bir ekspert Li Hamilton deyir ki, Birləşmiş Ştatlar əlini müsəlman dünyasına uzatmalıdır. Kean və Hamilton deyirlər ki, bunun bir yolu ABŞ-ın xarici siyasətində dəyişikliklər etməkdir. Onlar bunu növbəti hesabatda tövsiyə etməyi düşünürlər.